text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةالسيادة التونسيةأولوية قضية السيادة التونسية على الحرب ضد الفساد
text.text_idx: #000006
text.text: أولوية قضية السيادة التونسية على الحرب ضد الفساد
text.text_idx: #000007
text.text: فما رأي سياسي يعارض أولوية قضية السيادة التونسية بالحرب على الفساد، و الحق عندو حجج شرعية و مقنعة للوهلة الأولى.
text.text_idx: #000009
text.text: و ممكن نلخصو الحجج هذي في التالي: 1. المواجهة مع النفوذ الأجنبي تتطلب دولة قوية و لكن الدولة التونسية ينخرها الفساد التونسي و لذا لازم نحاربو الفساد التونسي و هكا الدولة تولي أقوى و حتى من حاجتنا الإقتراض تتنحى و هكا إنجمو نواجهو النفوذ الأجنبي بدولة أقوى وبدون إحتياج للخارج.
text.text_idx: #000010
text.text: 2. الفساد التونسي أسهل من النفوذ الخارجي والمنطق يقول نبدو بالعدو الضعيف و من بعد بالعدو الأقوى.
text.text_idx: #000011
text.text: 3. الفساد هو السبب الرئيسي لضعف الدولة التونسية ولذا فإنو لازمنا ننكبو على المشكل الأصل و من بعد نعالجو الفرع النفوذ الأجنبي.
text.text_idx: #000012
text.text: 1. في تونس عندنا نوعين من الفساد:
text.text_idx: #000014
text.text: فساد صغير محلي مرتبط بالأفراد التوانسا و تأثيره ضعيف علخر على المالية العامة لكنو منتشر بفضل الإنحطاط الأخلاقي وقوة نقابات أعوان الدولة بينما حجمه و تأثيرو صغير على إنخرام المالية العمومية و حصيلتو الربحية تقعد في تونس.
text.text_idx: #000015
text.text: و عندنا فساد كبير فساد الكبارات، فساد السياسيين، فساد الإطارات السامية وفساد رجال الأعمال هذا الفساد كبير علخر و فيه نهب كامل للميزانية الي تتهرب للخارج.
text.text_idx: #000016
text.text: 2. الفساد التونسي الكبير:
text.text_idx: #000017
text.text: هو فساد مرتبط دائما بالحكومة ومنظومة الحكم و من عهد مصطفى خزندار(و كامل مجموعة القرن 19) لعهد الطرابلسية تم نهب الميزانية التونسية بالكامل، هذا الفساد يهرب فلوسو للخارج و لذا ديما يرتبط بالحماية الأجنبية.
text.text_idx: #000018
text.text: الفساد التونسي الكبير هو محمي من رئاسة الدولة أولا و محمي من القوى الأجنبية ثانيا. و ديما تتدخل القوى الأجنبية لإنقاذو أو على الأقل فإنها تحميول أموالو (حتى واحد من عائلة بن علي ما وقع إرجاعو من الخارج رغم جرائمهم المالية الواضحة). هذا الفساد عادة ما يرتبط بالسفارات الأجنبية و يمول الأحزاب العميلة (نداء تونس كأبرز مثال).
text.text_idx: #000019
text.text: 3. إصلاح المالية العمومية:
text.text_idx: #000020
text.text: إصلاح المالية العمومية يتطلب الحرب على الفساد الكبير أساس لأنو هو الي يمثل المسرب الرئيسي لتهريب الفلوس للخارج و لكن السيد الفساد الكبير مرتبط بالمصالح الأجنبية (بدون استثناء من سليم شيبوب لكمال اللطيف لشفيق الجراية لكمال الحمزاوي للللل .... الي تحب انتي ) و محمي تماما بالقوى الأجنبية وقت الي يلزم.
text.text_idx: #000021
text.text: الحرب على الفساد الكبير تتطلب جهاز قضائي قوي وجهاز قباضة مالية قوي أي يتطلب سياسة قضائية ومالية جديدة تماما و تبديلات كاملة في أولويات الدولة و معاهم تغييرات في القوانين و كذلك في هيكلة الدولة.
text.text_idx: #000023
text.text: و للقيام بكل هذا مطلوب حكومة تكون سيدة نفسها أي يتطلب التحرر من الضغوط الأجنبية و هذا يعني يتطلب سيادة تونسية.
text.text_idx: #000024
text.text: بعد الثورة توقعنا نسبيا حرب على الفساد لكن الفساد الكبير ولد التجمع الدستوري وجهاز الدولة تحالف مع القوى الأجنبية (فرانسا، امارات، سعودية، أميركا ومصر) و توصل انو يصنع الإرهاب و يفرض تبديلات سياسية كاملة و الأهم توصل لفرض قانون المصالحة الإدارية وإعادة إدماج النظام السابق في الدولة و حاليا الفساد الكبير هو حاكم الدولة برعاية القوى الأجنبية الكبرى (فرانسا، بريطانيا، امريكا ، السعودية والإمارات).
text.text_idx: #000026
text.text: الحرب على الفساد الكبير تتطلب قطع الدعم الخارجي والحماية الخارجية و للنا نذكرو انو السفير الفرنسي مثلا تدخل في قضية “أمينة فيمن ” وقضية النقابي الأمني وليد زروق الي هوما حكايات تافهة خلي قضايا كبرى تمس فاسدين عملاء كبار.
text.text_idx: #000028
text.text: 7. النفوذ الأجنبي:
text.text_idx: #000029
text.text: الفساد الكبير هو بيدو العمالة و الخيانة ولذا فإن الحرب عليه هي في نفس الوقت حرب على النفوذ الأجنبي و القوى الأجنبية بش تتدخل، و هكا فكرة البداية بيه قبل مواجهة النفوذ الأجنبي تولي غالطة. لأنو القوى الأجنبية مهيش بش تسكت على مسان عملائها و هكا فانو المواجهة معاها جاية جاية و لذا زايد نتجنبوها بمناورة الحرب على الفساد.
text.text_idx: #000030
text.text: هي في نفس الوقت حرب على العملاء وأتباع الخارج أي الحرب على شريحة الفساد الكبير و هكا فإنها نفس الحرب.– الإجراءات السياسية الواجب إتخاذها لتحقيق السيادة التونسية بش تجلب عداء الفاسدين الكبار آليا لأنها بش تمس نفوذهم، إمتيازاتهم ومصادر أمنهم ولذا فإنهم بش يحاربوها بمختلف الطرق و بش يحاولوا يشوهوها أو يمهمشو الراي العام بأتفه القضايا كيما تعودو.
text.text_idx: #000032
text.text: و في مواجهتهم نحن نحتاج للتركيز و تعبئة الرأي العام نحو غاية سياسية روحية وحيدة و هي السيادة التونسية وهكا نضربو القوى الأجنبية و أتباعهم في تونس الفساد الكبير.
text.text_idx: #000033
text.text: السيادة التونسية
text.text_idx: #000034
text.text: مسألة السيادة و القومية التونسية
text.text_idx: #000035
text.text: الاستهتار بالقيم القومية العليا: السيادة التونسية
text.text_idx: #000036
text.text: جذور النفوذ الفرنسي الأوروبي في تونس
text.text_idx: #000037
text.text: تابعنا على الفيسبوك
text.text_idx: #000044